ai4bharat/Pralekha huggingface dataset:
आवास एवं शहरी कार्य मंत्रालय
कचरा मुक्त शहरों के लिए 1.7 मिलियन प्रतिज्ञाएं, महिलाओं ने शहरों में नेतृत्व किया
महिलाओं ने 3000 से अधिक शहरों में कचरा मुक्त भारत के लिए स्वच्छ मशाल मार्च रैली का नेतृत्व किया
"मैं अपने शहर को कचरा मुक्त बनाने का संकल्प लेता हूं"
अब तक का पहला स्वच्छ मशाल मार्च देखने लायक रहा क्योंकि विभिन्न शहरों के नागरिक कचरा मुक्त शहरों के लिए रैली करने और पूरे देश में स्वच्छता अभियान चलाने तथा शून्य कचरा कार्यक्रम आयोजित करने के लिए स्वयं एकजुट हो गए। कश्मीर के बारामूला से लेकर तमिलनाडु के तिरुवुरु तक, बदलाव लाने वाली महिलाओं ने शहरी स्वच्छता के प्रति अपनी प्रतिबद्धता प्रदर्शित की।
प्रत्येक मशाल मार्च ने स्वच्छता में व्यवहार परिवर्तन का आह्वान किया। स्वच्छ मशाल मार्च रैलियां 29, 30 और 31 मार्च 2023 को आयोजित की गईं, कचरे के खिलाफ संघर्ष बढ़ाने और भारत को कचरा मुक्त बनाने के लिए, इन रैलियों में देश भर के 3000 से अधिक शहरों और कस्बों की लाखों स्वच्छता महिला योद्धाओं को देखा गया। देश के सभी कोनों से शामिल इन महिलाओं की शहरी परिदृश्य को बदलने में यात्रा प्रेरणादायक है। स्वच्छ मशाल मार्च का उद्देश्य नागरिकों को 'कचरा मुक्त शहरों' के लक्ष्य के प्रति वार्ड-स्तरीय एकजुटता को प्रोत्साहित करना है।
पहला मशाल मार्च अंतर्राष्ट्रीय शून्य कचरा दिवस की पूर्व संध्या पर शुरू हुआ। नागरिकों  ने उत्साह से कचरा मुक्त शहरों के निर्माण की अपनी प्रतिबद्धता को मजबूत करने के लिए इनमें भाग लिया। बड़ी संख्या में लोगों को स्वेच्छा से भाग लेते और इन रैलियों में स्वच्छता की भावना का जश्न मनाते देखा गया।
मध्य प्रदेश में भोपाल और उज्जैन जैसे प्रीमियर स्वच्छता चैंपियन शहरों में महिलाओं के नेतृत्व वाली स्वच्छ मशाल मार्च रैलियों में रात के साथ-साथ दिन के समय बड़ी संख्या में नागरिकों की भागीदारी देखी गई।
पश्चिम बंगाल के मध्यमग्राम और घाटल शहरों में 30 मार्च 2023 को रामनवमी के शुभ अवसर पर स्वच्छ मशाल मार्च का नेतृत्व करने के लिए महिलाएं आगे आईं।
स्वच्छ मशाल मार्च के लिए लोगों में इतना अधिक जोश और उत्साह था कि वे न केवल बड़ी संख्या में कंधे से कंधा मिलाकर चले, बल्कि बड़ी संख्या में जन भागीदारी भी की और उत्तर प्रदेश के मथुरा में विशेष मार्च के हिस्से के रूप में कीर्तन करके एकजुटता की भावना पैदा की।
देश के दक्षिणी भाग में, तेलंगाना के शहरों और कस्बों में बड़ी संख्या में कुछ उत्सुक प्रतिभागियों ने मशाल मार्च निकाला। वारंगल, येलंदु, कोथुर और कई अन्य शहरों में भी रैलियां आयोजित की गई।
इसके अतिरिक्त, स्वच्छ मशाल मार्च रैलियों के सभी प्रतिभागियों ने स्वच्छता के मूलभूत मूल्यों को ले जाने वाले संदेश का हमेशा पालन करने, उसे पहुंचाने, आत्मसात करने और फैलाने का स्वच्छता संकल्प लिया।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 213.20 करोड़ से अधिक टीके लगाए जा चुके हैं
12-14 आयु वर्ग में 4.04 करोड़ से अधिक टीके की पहली खुराक लगाई गई
भारत में कोरोना के सक्रिय मामले 55,114 हैं
पिछले 24 घंटों में 6,809 नए मामले सामने आए
स्वस्थ होने की वर्तमान दर 98.69 प्रतिशत
साप्ताहिक सक्रिय मामलों की दर 2.29 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 213.20 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.04 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10414219
|
|
दूसरी खुराक
|
|
10107419
|
|
प्रीकॉशन खुराक
|
|
6790777
|
|
अग्रिम पंक्ति के कर्मी
|
|
पहली खुराक
|
|
18434875
|
|
दूसरी खुराक
|
|
17700550
|
||
|
प्रीकॉशन खुराक
|
|
13218784
|
|
12-14 वर्ष आयु वर्ग
|
|
पहली खुराक
|
|
40454592
|
|
दूसरी खुराक
|
|
30447547
|
|
15-18 वर्ष आयु वर्ग
|
|
पहली खुराक
|
|
61724931
|
|
दूसरी खुराक
|
|
52460623
|
|
18-44 वर्ष आयु वर्ग
|
|
पहली खुराक
|
|
560683025
|
|
दूसरी खुराक
|
|
513469217
|
|
प्रीकॉशन खुराक
|
|
66811557
|
|
45-59 वर्ष आयु वर्ग
|
|
पहली खुराक
|
|
203921310
|
|
दूसरी खुराक
|
|
196399252
|
|
प्रीकॉशन खुराक
|
|
36939914
|
|
60 वर्ष से अधिक आयु वर्ग
|
|
पहली खुराक
|
|
127593629
|
|
दूसरी खुराक
|
|
122763664
|
|
प्रीकॉशन खुराक
|
|
41707165
|
|
प्रीकॉशन खुराक
|
||
|
16,64,68,197
|
|
कुल
|
|
|
|
2,13,20,43,050
भारत में सक्रिय मामले आज 55,114 हैं। सक्रिय मामले, कुल पॉजिटिव मामलों के 0.12 प्रतिशत हैं।
नतीजतन, भारत में स्वस्थ होने की दर 98.69 प्रतिशत है। पिछले 24 घंटों में 8,414 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,38,73,430 हो गई है।
बीते 24 घंटे में कोरोना के 6,809 नए मामले सामने आएं।
पिछले 24 घंटों में कुल 3,20,820 जांच की गई हैं। भारत ने अब तक कुल 88.71 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 2.29 प्रतिशत है और दैनिक रूप से पुष्टि वाले मामलों की दर 2.12 प्रतिशत है।
संचार एवं सूचना प्रौद्योगिकी मंत्रालय
कैबिनेट ने दूरसंचार सेवा क्षेत्र के वित्तीय संकट को कम करने से संबंधित प्रस्ताव को मंजूरी दी
(प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने निम्नलिखित तरीके से दूरसंचार सेवा क्षेत्र के वित्तीय संकट को कम करने से संबंधित प्रस्ताव को मंजूरी दे दी है:
दूरसंचार विभाग इसके तहत दूरसंचार सेवा प्रदाताओं  को वर्ष 2020-21 और वर्ष 2021-22 के लिए स्पेक्ट्रम नीलामी की बकाया किस्तों के भुगतान को स्थगित करने का विकल्प या तो एक वर्ष अथवा दोनों ही वर्षों के लिए देगा। टीएसपी इन टाली गई धनराशियों की अदायगी शेष समान किस्तों में कर सकेंगे। हालांकि, संबंधित स्पेक्ट्रम की नीलामी करते वक्त जो निर्दिष्ट ब्याज होगा, उसका भुगतान करना होगा, ताकि एनपीवी को संरक्षित रखा जा सके।
स्पेक्ट्रम नीलामी से जुड़ी किस्तों की अदायगी को टाल देने से संकटग्रस्त टीएसपी के पास नकदी का प्रवाह बना रहेगा और उन्हें वैधानिक देनदारियों के साथ-साथ बैंक ऋणों पर देय ब्याज का भुगतान करने में सुविधा होगी। इसके अलावा, टीएसपी का परिचालन जारी रहने से रोजगार सृजन और आर्थिक विकास को नई गति मिलेगी। यही नहीं, टीएसपी की वित्तीय सेहत बेहतर रहने से उपभोक्ताओं को मुहैया कराई जाने वाली सेवाओं की उच्च गुणवत्ता को बनाए रखने में भी आसानी होगी।
स्पेक्ट्रम नीलामी की किस्तों की अदायगी को दो साल टालने के निर्णय को एक पखवाड़े के भीतर लागू कर दिया जाएगा। संचार मंत्री की मंजूरी मिलते ही लाइसेंस में संशोधन को अत्यंत तेजी से जारी कर दिया जाएगा।
नीति आयोग
हैदराबाद स्थित बीएचईएल के अनुसंधान और विकास केंद्र में भारत का पहला स्वदेशी उच्च राख कोयला गैसीकरण आधारित मेथनॉल उत्पादन संयंत्र डिजाइन किया गया
मेथनॉल का उपयोग मोटर ईंधन के रूप में, जहाज के इंजनों को बिजली देने और पूरे विश्व में स्वच्छ ऊर्जा उत्पन्न करने के लिए किया जाता है। मेथनॉल का उपयोग डी-मिथाइल ईथर  उत्पन्न करने के लिए भी किया जाता है। यह एकतरल ईंधन है, जो डीजल की तरह होता है। मौजूदा डीजल इंजनों को डीजल की जगह डीएमई का उपयोग करने के लिए मामूली रूप से बदलने की जरूरत होती है।
पूरे विश्व में अधिकांश मेथनॉल उत्पादन प्राकृतिक गैस से प्राप्त होता है, जो अपेक्षाकृत आसान प्रक्रिया है। चूंकि भारत में प्राकृतिक गैस का अधिक भंडार नहीं है, इसलिए आयातित प्राकृतिक गैस से मेथनॉल का उत्पादन करने से विदेशी मुद्रा खर्च होती है और कभी-कभी प्राकृतिक गैस की बहुत अधिक कीमतों के कारण यह आर्थिक तौर पर प्रतिकूल भी होता है।
इससे आगे सबसे अच्छा विकल्प भारत के प्रचुर मात्रा में उपलब्ध कोयले का उपयोग करना है। हालांकि, भारतीय कोयले में राख का अधिक हिस्सा होने के कारण, अंतरराष्ट्रीय स्तर पर सुलभ तकनीक हमारी मांगों के लिए पर्याप्त नहीं होगी।
इस मुद्दे के समाधान के लिए, हैदराबाद स्थित बीएचईएल अनुसंधान एवं विकास केंद्र ने 2016 में नीति आयोग की सहायता से 0.25 टन प्रति दिन मेथनॉल का उत्पादन करने के लिए भारतीय उच्च राख कोयला  गैसीकरण पर काम करना शुरू किया। विज्ञान और प्रौद्योगिकी विभाग ने 10 करोड़ रुपये के अनुदान के साथ इस परियोजना का समर्थन किया था। चार साल की कड़ी मेहनत के साथ बीएचईल ने 1.2 टीपीडी फ्लूइडाइज्ड बेड गैसीफायर का उपयोग करके उच्च राख वाले भारतीय कोयले से 0.25 टीपीडी मेथनॉल बनाने की सुविधा को सफलतापूर्वक कर दिखाया। इस उत्पादित कच्चे मेथनॉल की मेथनॉल शुद्धता 98 से 99.5 फीसदी के बीच है।
कल आयोजित इसके उद्घाटन समारोह के दौरान भारत का अपनी तरह का पहला प्रदर्शन संयंत्र देखने के लिए, जिसे अधिक राख वाले भारतीय कोयले पर काम करने के लिए पूरी तरह से इन-हाउस  डिजाइन किया गया है, नीति आयोग के माननीय सदस्य डॉ वी के सारस्वत और बीएचईएल के अध्यक्ष श्री नलिन सिंघल सहित बीएचईएल की कोयला गैसीकरण टीम उपस्थित थी।
डॉ. वी के सारस्वत ने कहा, "इस प्रयास से बीएचईएल में अधिक क्षमता वाली कोयला गैसीकरण सुविधाओं को डिजाइन करने के लिए इन-हाउस डिजाइन विशेषज्ञता का निर्माण हुआ, जो हमारे माननीय प्रधानमंत्री के 'आत्मनिर्भर भारत' की सोच को जरूरी प्रोत्साहन प्रदान करेगा। यह इन-हाउस  क्षमता भारत के कोयला गैसीकरण मिशन और हाइड्रोजन मिशन के लिए कोयले से हाइड्रोजन उत्पादन में सहायता करेगी।”
इस उपलब्धि को प्राप्त करने के बाद बीएचईएल कुछ महत्वपूर्ण प्रक्रियाओं जैसे कि सिनगैस का मेथनॉल में उत्प्रेरण संबंधी रूपांतरण को कंपनी के भीतरही विकसित कर रहा है।
प्रधानमंत्री कार्यालय
स्टैच्यू ऑफ यूनिटी को देश के विभिन्न क्षेत्रों से रेल संपर्क से जोड़ने के लिए प्रधानमंत्री आगामी 17 जनवरी को 8 ट्रेनों को हरी झंडी दिखाकर रवाना करेंगे
प्रधानमंत्री गुजरात में रेलवे से जुड़ी कई अन्य परियोजनाओं का भी उद्घाटन करेंगे
प्रधानमंत्री श्री नरेन्द्र मोदी आगामी 17 जनवरी, 2021 को सुबह 11 बजे वीडियो कॉन्फ्रेंसिंग के माध्यम से 8 ट्रेनों को हरी झंडी दिखाकर रवाना करेंगे। ये ट्रेनें देश के विभिन्न हिस्सों से केवडिया स्थित स्टैच्यू ऑफ यूनिटी को जोड़ेंगी। प्रधानमंत्री इस अवसर पर गुजरात में रेलवे की कई अन्य परियोजनाओं का भी उद्घाटन करेंगे। इस अवसर पर केन्द्रीय रेल मंत्री और गुजरात के मुख्यमंत्री भी उपस्थित रहेंगे।
प्रधानमंत्री दाभोई-चंदोद ब्रॉडगेज रेलवे लाइन, चंदोद-केवडिया नयी ब्रॉडगेज रेलवे लाइन, नव विद्युतीकृत प्रतापनगर-केवडिया खंड की और दाभोई-चंदोद तथा केवडिया में स्टेशनों की नई इमारतों का भी उद्घाटन करेंगे। इन इमारतों के डिजाइन में स्थानीय विशिष्टताओं का समावेश किया गया है और आधुनिक यात्री सुविधाएं दी गई हैं। केवडिया स्टेशन भारत का वह पहला रेलवे स्टेशन होगा, जिसे ग्रीन बिल्डिंग प्रमाण पत्र मिला है।इन परियोजनाओं से निकटवर्ती जनजातीय इलाकों में विकास कार्यों को गति मिलेगी, नर्मदा नदी के तटों पर स्थित महत्वपूर्ण धार्मिक और प्राचीन तीर्थस्थलों तक संपर्क कायम किया जा सकेगा, घरेलू और अंतर्राष्ट्रीय पर्यटन को बढ़ावा मिलेगा और यह क्षेत्र के समूचे सामाजिक-आर्थिक विकास के लिए महत्वपूर्ण साबित होगा। इसके साथ-साथ इससे नये रोजगार और व्यावसायिक अवसरों के विकास में भी मदद मिलेगी।
इन 8 ट्रेनों का ब्यौरा इस प्रकार है :-
|
|
क्रं. सं.
|
|
ट्रेन नम्बर
|
|
कहां से
|
|
कहां तक
|
|
ट्रेन का नाम और आवृत्ति
|
|
1
|
|
09103/04
|
|
केवडिया
|
|
वाराणसी
|
|
महामना एक्सप्रेस 
|
|
2
|
|
02927/28
|
|
दादर
|
|
केवडिया
|
|
दादर-केवडिया एक्सप्रेस 
|
|
3
|
|
09247/48
|
|
अहमदाबाद
|
|
केवडिया
|
|
जन शताब्दी एक्सप्रेस )
|
|
4
|
|
09145/46
|
|
केवडिया
|
|
हजरत निजामुद्दीन
|
|
निजामुद्दीन-केवडियासंपर्क क्रांति एक्सप्रेस 
|
|
5
|
|
09105/06
|
|
केवडिया
|
|
रीवा
|
|
केवडिया–रीवा एक्सप्रेस 
|
|
6
|
|
09119/20
|
|
चेन्नई
|
|
केवडिया
|
|
चेन्नई-केवडियाएक्सप्रेस 
|
|
7
|
|
09107/08
|
|
प्रताप नगर
|
|
केवडिया
|
|
एमईएमयू ट्रेन )
|
|
8
|
|
09109/10
|
|
केवडिया
|
|
प्रतापनगर
|
|
एमईएमयू ट्रेन )
जन-शताब्दी एक्सप्रेस में आधुनिकतम विस्टा-डोम पर्यटक कोच होगा, जिससे बाहर के मनोहारी दृश्यों का आनंद लिया जा सकेगा।
प्रधानमंत्री कार्यालय
प्रधानमंत्री ने आचार्य महामंडलेश्वर पूज्य स्वामी अवधेशानंद गिरि जी से फोन पर की बातचीत
दो शाही स्नान के बाद कुंभ को अब प्रतीकात्मक रखने का आग्रह किया
संतों के स्वास्थ्य का हालचाल पूछा
प्रधानमंत्री श्री नरेंद्र मोदी ने आचार्य महामंडलेश्वर पूज्य स्वामी अवधेशानंद गिरि जी से फोन पर बातचीत की और सभी संतों के स्वास्थ्य का हाल जाना। उन्होंने प्रशासन के साथ पूरा सहयोग करने के लिए संत समाज के प्रति आभार जताया।
प्रधानमंत्री ने अनुरोध किया कि दो शाही स्नान संपन्न हो चुके हैं इसलिए आगे कुंभ को अब प्रतीकात्मक ही रखा जाए। इससे महामारी के खिलाफ लड़ाई में ताकत मिलेगी।
आचार्य महामंडलेश्वर पूज्य स्वामी अवधेशानंद गिरि जी ने प्रधानमंत्री के आह्वान का सम्मान करते हुए प्रतिक्रिया दी और श्रद्धालुओं से आग्रह किया कि कोविड की परिस्थितियों को देखते हुए भारी संख्या में स्नान के लिए न आएं और कोविड नियमों का अवश्य पालन करें।
रक्षा मंत्रालय
गलती से मिसाइल की फायरिंग हो जाने पर वक्तव्य
9 मार्च 2022 को, नियमित रखरखाव के दौरान, एक तकनीकी खराबी के कारण गलती से एक मिसाइल की फायरिंग हो गयी।
भारत सरकार ने इसे गंभीरता से लेते हुए एक उच्च स्तरीय कोर्ट ऑफ इंक्वायरी का आदेश दिया है।
पता चला है कि मिसाइल पाकिस्तान के एक इलाके में गिरी थी। हालांकि यह घटना अत्यंत खेदजनक है, वहीं राहत की बात यह भी है कि हादसे में किसी को जान नहीं गंवानी पड़ी है।
गृह मंत्रालय
केन्द्रीय गृह मंत्री श्री अमित शाह ने तमिलनाडु में नेवेली पॉवर प्लांट के बॉयलर में विस्फोट की वजह से लोगों के जान गँवाने पर गहरा दुख व्यक्त किया
श्री अमित शाह ने तमिलनाडु के मुख्यमंत्री से बात कर उन्हें हर संभव सहायता का आश्वासन दिया
केन्द्रीय गृह मंत्री ने कहा राहत कार्य में मदद के लिए केन्द्रीय औद्योगिक सुरक्षा बल  मौक़े पर पहुँचा
मृतकों के परिजनो के प्रति गहरी संवेदना और घायलों के शीघ्र स्वस्थ होने की प्रार्थना करता हूँ- श्री अमित शाह
केन्द्रीय गृह मंत्री श्री अमित शाह ने तमिलनाडु में नेवेली पॉवर प्लांट के बॉयलर में विस्फोट की वजह से लोगों के जान गँवाने पर गहरा दुख व्यक्त किया है। एक ट्वीट मे श्री अमित शाह ने कहा कि उन्होंने तमिलनाडु के मुख्यमंत्री से बात कर उन्हें हर संभव सहायता का आश्वासन दिया है। केन्द्रीय गृह मंत्री ने कहा कि राहत कार्य में मदद के लिए केन्द्रीय औद्योगिक सुरक्षा बल  मौक़े पर पहुँच गया है। श्री अमित शाह ने मृतकों के परिजनो के प्रति गहरी संवेदना व्यक्त करते हुए कहा कि वे घायलों के शीघ्र स्वस्थ होने की प्रार्थना करते हैं।
खाद्य प्रसंस्करण उद्योग मंत्रालय
आईआईएफपीटी बठिंडा ने केंद्रीय खाद्य प्रसंस्करण उद्योग मंत्री श्रीमती हरसिमरत कौर बादल की उपस्थिति में भारत के 8 विभिन्न प्रतिष्ठित संस्थानों के साथ सहमति-पत्र  पर हस्ताक्षर किए
किसानों को अपनी आमदनी बढ़ाने के लिए निश्चित तौर पर विविधीकरण को अपनाना चाहिए: श्रीमती हरसिमरत कौर बादल
भारतीय खाद्य प्रसंस्करण प्रौद्योगिकी संस्थान , संपर्क कार्यालय, बठिंडा ने केंद्रीय खाद्य प्रसंस्करण उद्योग मंत्री श्रीमती हरसिमरत कौर बादल और खाद्य प्रसंस्करण उद्योग मंत्रालय में संयुक्त सचिव श्री अशोक कुमार की उपस्थिति में पंजाब एवं हरियाणा राज्यों में अवस्थित क्षेत्र के 8 विभिन्न प्रतिष्ठित संस्थानों के साथ सहमति-पत्र  पर हस्ताक्षर किए। आईआईएफपीटी के निदेशक डॉ. सी.आनंदारामकृष्णन ने एमओयू पर हस्ताक्षर किए और इन विश्वविद्यालयों, कॉलेजों एवं संस्थानों के कुलपति तथा निदेशकों के साथ एमओयू का आदान-प्रदान किया।
उपर्युक्त विश्वविद्यालय, कॉलेज एवं संस्थान ये हैं: पंजाब कृषि विश्वविद्यालय , लुधियाना; महाराजा रणजीत सिंह पंजाब तकनीकी विश्वविद्यालय , बठिंडा; सेंट्रल इंस्टीट्यूट ऑफ पोस्ट-हार्वेस्ट इंजीनियरिंग एंड टेक्नोलॉजी , लुधियाना; राष्ट्रीय डेयरी अनुसंधान संस्थान , करनाल; भारतीय गेहूं एवं जौ अनुसंधान संस्थान , करनाल; संत लोंगोवाल इंजीनियरिंग एवं प्रौद्योगिकी संस्थान , संगरूर; राष्ट्रीय कृषि-खाद्य जैव प्रौद्योगिकी संस्थान , मोहाली और गुरुनानक कॉलेज, बुद्धलादा।
इस अवसर पर केंद्रीय खाद्य प्रसंस्करण उद्योग मंत्री श्रीमती हरसिमरत कौर बादल ने कहा कि अब समय आ गया है कि विश्व स्तर पर प्रतिस्पर्धा करने के लिए वैज्ञानिक प्रौद्योगिकी को अपनाया जाए। उन्होंने किसानों एवं उद्यमियों से ‘ग्राम समृद्धि योजना’ से लाभ उठाने का अनुरोध किया जिसके तहत खाद्य प्रसंस्करण उद्योग मंत्रालय को प्रौद्योगिकी के उन्नयन के लिए 3000 करोड़ रुपये मिले हैं।
उन्होंने कहा कि छोटे किसानों की आमदनी बढ़ाने के लिए सभी को एक- दूसरे के साथ मिल-जुलकर काम करना चाहिए। उन्होंने यह भी कहा कि इस तरह के सहमति-पत्र  से किसानों के लाभ के लिए नए अवसर खुल जाएंगे क्योंकि खाद्य प्रसंस्करण उद्योगों में अपार क्षमता है। उन्होंने किसानों से अपनी आमदनी बढ़ाने के लिए अपनी-अपनी फसलों का विविधीकरण करने का अनुरोध किया।
इन सहमति-पत्रों  का उद्देश्य अनुसंधान, कौशल विकास, परामर्श कार्य, संस्थागत विकास, सूचनाओं के प्रसार और संयंत्र में ही विद्यार्थियों को प्रशिक्षण देने से जुड़े सहयोगात्मक कार्यक्रम को सुविधाजनक बनाना है। इसके तहत जो कड़ी बनेगी उससे साझेदारों के बीच आपसी मेलभाव एवं रिश्तों में और भी अधिक मजबूती आएगी।
उप राष्ट्रपति सचिवालय
उप-राष्ट्रपति ने श्री मल्लिकार्जुन खरगे को आज राज्यसभा में जन्मदिन की शुभकामनाएं दीं
उप-राष्ट्रपति और राज्यसभा के सभापति श्री जगदीप धनखड़ ने विपक्ष के नेता  श्री मल्लिकार्जुन खरगे जी और माननीय सदस्य , श्री जोगिनीपल्ली संतोष कुमार जी को आज संसद में जन्मदिन की बधाई दी।
बाद में एक ट्वीट में उपराष्ट्रपति कार्यालय ने कहा;
“राज्यसभा के सभापति माननीय श्री जगदीप धनखड़ ने आज संसद में विपक्ष के नेता , श्री मल्लिकार्जुन खड़गे जी को जन्मदिन की शुभकामनाएं दीं। अपने संदेश में सभापति ने राज्यसभा सदस्य श्री जोगिनीपल्ली संतोष कुमार को भी उनके जन्मदिन पर शुभकामनाएं दीं। सदन की ओर से राज्यसभा के सभापति ने दोनों सदस्यों के दीर्घ और स्वस्थ जीवन की कामना की।
संस्कृति मंत्रालय
एएसआई आजादी के 75 साल पूरे होने के उपलक्ष्य में 150 स्मारकों पर राष्ट्रीय ध्वज फहराकर 'आजादी का अमृत महोत्सव' मनाएगा
भारतीय पुरातत्व सर्वेक्षण  आजादी के 75 साल पूरे होने के उपलक्ष्य में "हर घर तिरंगा" के देशभक्ति अभियान के तहत देश भर के 150 स्मारकों/स्थलों पर राष्ट्रीय ध्वज फहराएगा। ध्वजारोहण करने के साथ ही इन स्मारकों को तिरंगे के रंग में प्रकाशमान किया जाएगा।
इसके अलावा पूरे देश के 750 स्मारकों में स्वच्छता अभियान चलाया जाएगा। वहीं, 5 अगस्त से 15 अगस्त, 2022 तक सभी केंद्रीय संरक्षित स्मारकों में नि:शुल्क प्रवेश की घोषणा की गई है। एएसआई के 37 सर्किल जनभागीदारी की भावना से स्थानीय लोगों के साथ विभिन्न कार्यक्रम आयोजित करेंगे, जो आजादी का अमृत महोत्सव का मूर्त रूप होगा। इन आयोजनों में वृक्षारोपण अभियान, विद्यालय संवाद, व्याख्यान, चिकित्सा शिविर और बाल जागरूकता कार्यक्रम शामिल हैं।
प्रधानमंत्री कार्यालय
प्रधानमंत्री भोपाल में पुनर्विकसित रानी कमलापति रेलवे स्टेशन राष्ट्र को समर्पित करेंगे
प्रधानमंत्री उज्जैन और इंदौर के बीच दो नई मेमू ट्रेनों को झंडी दिखाकर रवाना करेंगे
प्रधानमंत्री मध्य प्रदेश में रेलवे की विभिन्न पहलों का शुभारंभ भी करेंगे
प्रधानमंत्री श्री नरेन्द्र मोदी मध्य प्रदेश की अपनी यात्रा के दौरान 15 नवंबर को दोपहर करीब 3 बजे पुनर्विकसित रानी कमलापति रेलवे स्टेशन, 2021 का उद्घाटन करेंगे।
गोंड साम्राज्य की बहादुर और निडर रानी कमलापति के सम्मान में पुनर्विकसित मध्य प्रदेश के पहले विश्वस्तरीय रेलवे स्टेशन को रानी कमलापति रेलवे स्टेशन का नाम दिया गया है। सार्वजनिक निजी भागीदारी  के तहत पुनर्विकसित स्टेशन को आधुनिक विश्व स्तरीय सुविधाओं के साथ पर्यावरण-अनुकूल इमारत के रूप में डिजाइन किया गया है और इसमें दिव्यांगजनों के लिए आवागमन में आसानी को भी ध्यान में रखा गया है। स्टेशन को परिवहन के विभिन्न साधनों के एकीकृत हब के रूप में भी विकसित किया गया है।
कार्यक्रम के दौरान, प्रधानमंत्री मध्य प्रदेश में रेलवे की कई पहलों को राष्ट्र को समर्पित करेंगे, जिनमें रेललाइन परिवर्तन और विद्युतीकरण उज्जैन-फतेहाबाद चंद्रावतीगंज बड़ी लाइन खंड, भोपाल-बरखेड़ा खंड में तीसरी रेललाइन, रेललाइन परिवर्तन और विद्युतीकरण मथेला-निमाड़ खीरी बड़ी लाइन खंड और विद्युतीकृत गुना-ग्वालियर खंड शामिल हैं। प्रधानमंत्री उज्जैन-इंदौर और इंदौर-उज्जैन के बीच दो नई मेमू ट्रेनों को भी झंडी दिखाकर रवाना करेंगे।
सामाजिक न्याय एवं अधिकारिता मंत्रालय
श्री थावरचंद गहलोत ने अंत्योदय भवन, सीजीओ कॉम्पलेक्स में दिव्यांगजन सशक्तिकरण विभाग के पुनर्निमित बी-1 विंग का उद्घाटन किया
केन्द्रीय सामाजिक एवं आधिकारिता मंत्री श्री थावरचंद गहलोत ने आज नई दिल्ली में अंत्योदय भवन, सीजीओ कॉम्पलेक्स में दिव्यांगजन सशक्तिकरण विभाग के पुनर्निमित बी-1 विंग का उद्घाटन किया।
यह विंग 06 मार्च, 2019 को आग दुर्घटना में नष्ट हो गया था। इस दुर्घटना में सीआईएसएफ के एक जवान की मृत्यु हो गई थी। विभाग ने जवान के परिवार को दो लाख रुपये की सहायता राशि प्रदान की थी। यह विंग दुर्घटना के पश्चात 28 मार्च, 2019 तक दिल्ली पुलिस के कब्जे में था। पुनर्निमित भवन में दिव्यांगजन आसानी से पहुंच पाएंगे।
इस विंग में विभाग के 70 कर्मचारियों की बैठने की व्यवस्था है। सिविल कार्यों में लगभग 1.15 करोड़ रुपये तथा बिजली संबंधित कार्यों में लगभग 49 लाख रुपये खर्च हुए हैं। इस प्रकार इस विंग के लिए कुल 1.64 करोड़ रुपये खर्च हुए हैं। विंग के पुनर्निर्माण के अग्निरोधी सामग्री का उपयोग किया गया है।
विज्ञान एवं प्रौद्योगिकी मंत्रालय
स्विटजरलैंड के सांसद सदस्य श्री निकलॉस सैमुअल गुगर ने आज नई दिल्ली में केंद्रीय मंत्री डॉ. जितेंद्र सिंह से मुलाकात की
दोनों नेताओं ने स्वास्थ्य सेवा, टेलीमेडिसिन और प्रौद्योगिकी विकास जैसे क्षेत्रों में व्यापक सहयोग की संभावनाओं पर चर्चा की
चूंकि भारत और स्विट्जरलैंड के बीच परस्पर सौहार्दपूर्ण व भरोसेमंद संबंध की परंपरा रही है, इसलिए दोनों देशों के लिए पहले से सहूलियत के आधार पर एक-दूसरे के साथ जुड़ना आसान है: डॉ. जितेंद्र सिंह
श्री गुगर ने विज्ञान एवं प्रौद्योगिकी मंत्रालय द्वारा विकसित विभिन्न क्षेत्रों और 25 प्रौद्योगिकी केंद्रों में तकनीकी सहयोग में दिलचस्पी दिखाई
डॉ. जितेंद्र सिंह ने 2018 में दावोस की अपनी यात्रा को याद किया जब प्रधानमंत्री श्री नरेन्द्र मोदी ने विश्व आर्थिक मंच के वैश्विक सम्मेलन को संबोधित किया था; केंद्रीय मंत्री ने स्विट्जरलैंड के लोगों द्वारा गर्मजोशी के साथ किए गए स्वागत का भी जिक्र किया
बाद में विस्तृत बैठक के दौरान, भारतीय पक्ष ने ग्लेशियरों के क्षेत्र में पृथ्वी विज्ञान मंत्रालय, भारत सरकार द्वारा किए जा रहे व्यापक कार्यों की जानकारी दी, जिसमें स्विस प्रतिनिधियों ने गहरी दिलचस्पी दिखाई क्योंकि यह विषय पारस्परिक महत्व का है
स्विटजरलैंड के सांसद श्री निकलॉस सैमुअल गुगर ने आज नई दिल्ली में केंद्रीयविज्ञान एवं प्रौद्योगिकी और पृथ्वी विज्ञान राज्यमंत्री  एवं प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष राज्यमंत्री डॉ. जितेंद्र सिंह से मुलाकात की। दोनों नेताओं ने स्वास्थ्य सेवा, टेलीमेडिसिन और प्रौद्योगिकी विकास जैसे क्षेत्रों में व्यापक सहयोग की संभावनाओं पर चर्चा की।
भारत दौरे पर आए गणमान्य अतिथि ने भारत की नई शिक्षा नीति में काफी दिलचस्पी दिखाई और नीति के पहलुओं के बारे में ज्यादा जानकारी की इच्छा व्यक्त की। उन्होंने सतत विकास लक्ष्यों के लिए विज्ञान एवं प्रौद्योगिकी मंत्रालय, भारत सरकार द्वारा बनाए गए 25 प्रौद्योगिकी केंद्रों और विभिन्न क्षेत्रों में प्रौद्योगिकी सहयोग में रुचि व्यक्त की।
डॉ. जितेंद्र सिंह ने कहा कि चूंकि भारत और स्विटजरलैंड परंपरागत रूप से सौहार्दपूर्ण व पारस्परिक रूप से भरोसेमंद संबंध साझा करते हैं, इसलिए दोनों देशों के लिए पहले से मौजूद सहूलियत के आधार पर एक-दूसरे के साथ जुड़ना आसान है।
डॉ. जितेंद्र सिंह ने उम्मीद है कि स्विटजरलैंड से एक उच्च स्तरीय प्रतिनिधिमंडल इस साल अक्टूबर में भारत का दौरा करेगा और दोनों पक्षों से संबंधित मुद्दों पर द्विपक्षीय संबंधों को एक नई ऊंचाई पर ले जाने के प्रयास होंगे जो पारस्परिक रूप से लाभप्रद हैं।
इस अवसर पर डॉ. जितेंद्र सिंह ने 2018 में दावोस की अपनी यात्रा को याद किया जब प्रधानमंत्री श्री नरेन्द्र मोदी ने विश्व आर्थिक मंच के वैश्विक सम्मेलन को संबोधित किया था। केंद्रीय मंत्री ने स्विटजरलैंड के लोगों द्वारा गर्मजोशी के साथ किए गए स्वागत को भीयाद किया।
दोनों नेताओं के बीच आमने-सामने की चर्चा के बाद दोनों पक्ष अपने-अपने प्रतिनिधियों से मिले। चर्चा के दौरान, भारतीय पक्ष ने ग्लेशियर के क्षेत्र में पृथ्वी विज्ञान मंत्रालय, भारत सरकार द्वारा किए जा रहे व्यापक कार्यों के बारे में अतिथि पक्ष को जानकारी दी, जिसमें स्विस प्रतिनिधियों ने गहरी दिलचस्पी दिखाई क्योंकि यह विषय स्विटजरलैंड के लिए भी उतना ही महत्वपूर्ण है।
एमजी/एएम/पीकेजे/वाईबी
(Visitor Counter : 279
प्रधानमंत्री कार्यालय
प्रधानमंत्री श्री नरेन्द्र मोदी ने ईद-उल-फित्र के शुभ अवसर पर देशवासियों को बधाई दी
प्रधानमंत्री श्री नरेन्द्र मोदी ने ईद-उल-फित्र के शुभ अवसर पर देशवासियों को बधाई दी है।
प्रधानमंत्री ने कहा, ‘‘ईद मुबारक!
ईद-उल-फित्र के शुभ अवसर पर बधाई। मैं मंगल-कामना करता हूं कि इस विशेष अवसर पर करुणा, भाईचारे एवं सद्भाव की भावना और भी
अधिक सुदृढ़ हो। सभी लोग स्वस्थ और समृद्ध रहें।’’